Thrombozytenaggregation

Als **Thrombozyteaggregation** wörd de Vorgang vo de Zammelagerig (Aggregation) vo Bluetplättli (Thrombozyte) bezeichnet. De Vorgang ghört zu de primäre (zelluläre) Hämostase und dient em Verschluss vo verletzte Bluetgfäss.

## Aggregation unter physiologische Bedingige
Damit d Thrombozyte aggregiered, müends "aktiviert" wörde, da heisst, üsseri Signal kriege. Im Fall vonere Verletzig vo de Bluetgfässwand (Endothel) chömed die im Bluet zirkulierende Thrombozyte i diräkte Kontakt mit Zellwänd wo nöd endothelial sind. Si sind mit äme Protein, em  Von-Willebrand-Faktor (vWF) bedeckt, a dä sich Thrombozyte mit äme spezifische Rezeptor (Glycoprotein (GP)-Ib-V-IX-Komplex) binded. Da ermöglicht dä thrombozytäre Rezeptore α2β1 (es Integrin) und GP VI d Bindig a dur d Verletzig freigleits Kollagen.

D Bindig vo GP VI a Kollagen schiint de Hauptuslöser für d initial Thrombozyte-Aktivierig z si, wa zu nere morphologische änderig vo dä Bluetplättli füert. Dur Umlagerig vom Cytoskelett und Usstülpif vo Pseudopodie vergrössert sich ihri Oberflächi um es Mehrfaches und ermöglicht so e lockeri Abdeckig vom Wundbereich. Dodrufhi wörded aggregationsförderndi Substanze wie ATP und ADP us dichte Granula freigsetzt, und es chunnt zur Sekretion voThromboxan-A2 (TXA2). TXA2 isch dä prominentisti, vo Thrombozyte endogen bildeti Metabolit vo de Arachidonsüüri. Arachidonsüüri wörd dur di aktivierti Phospholipase A (PLA) us Phospholipide vo dä Zellmembran usegspalte. Es erfolgt e COX-abhängigi Umwandlig i s Prostaglandin H2 und sofort Thromboxan-Synthase-vermittelte Bildig vo TXA2.
Wil Thrombozyte selb Rezeptore für die Botestoff hend, führt d Bindig vo ADP a di P2Y12- und P2Y1-Rezeptore und d Bindig vo TXA2 a dä Thromboxan-Rezeptor α (TPα) zu äre Verstärchig vom aggregationsfördernde Signal (äs Biispil für en *engl.* „positive feedback loop“).

Die Verstärchig füert unter anderem dezue, dass de membranständigi Fibrinogen-Rezeptor Integrin αIIbβ3 eKonformationsänderig mitmacht, damit er Fibrinogen statt mit gringer jetzt mit hocher Affinität bindet (ä sältes Biispiel för *engl.* „inside-out signaling“). Di ahschlüssendi stark Bindig a Fibrinogen isch d Basis für e starchi Quervernetzig mit andere Thrombozyte und führt usserdem zu ere erneute Aktivierigsverstärkig is Zellinnere (engl. „outside-in signaling“).

Si führt zu äre Änderig vo dä Plasmamembran-Orientierig („Flip“), wodur denn negativ gladni Phospholipid nach usse freigleit wörded. Grinnigsfaktore wie aktiviertä Faktor X  (F Xa) und Faktor V (F Va) lagäred sich Calcium-abhängig a däre Oberflächi ah und katalysiered dur Umwandlig voProthrombin (F II) e lokali, massivi Generation vo Thrombin (F IIa) (em sognännte *engl.* „thrombin burst“).
Währed dä sekundäre Hämostase führt Thrombin, näbd de starche Aktivierig vo dä Thrombozyte-Rezeptore PAR1 und PAR4 (protease activated receptor 1 & 4) zur Spaltig vo extrazellulärem Fibrinogen zu Fibrin, wa zu äme unlösliche Faser-Netzwerk zur Grinnsel-Stabilisierig füärt. I dertige Netzwerk verfanged sich au anderi zelluläre Bestandteil vom Bluet, wie zum Biispiel Erythrozyte.
Im Lauf vo dä Gfässwand-Genesig wird dä Thrombus dur Plasmin wieder ufglöst, wa ime Fibrinolyse gnännte Prozess d Fibrinfasäre spaltet.

## Suschtiges
Störige i dem System chönnd unter anderem zum wiit verbreitete Krankheitsbild vo dä Thrombose führe und zu Symptom, wo charakteristisch für d Hämophilie sind, biispielswiis uusglöst durThrombozytopenie.

Zum d Aggregationsfähigkeit vo Thrombozyte z teste, bedient mer sich i dä Forschig und Diagnostik dä Thrombozyteaggregometrie. Im Mänsch diräkt cha mer dur d Durefüerig vom Rumpel-Leede-Tests Hiiwiis uf d Aggregationsfähigkeit kriege. I dä Tiermedizin isch dodefür d Messig vo dä Schliimhuutblüetigsziit üblich.

## Literatur

* Heinz Lüllmann, Klaus Mohr, Lutz Hein: *Pharmakologie und Toxikologie: Arzneimittelwirkungen verstehen – Medikamente gezielt einsetzen.* Georg Thieme Verlag, Stuttgart 2006 (online)
* Wilfried Kraft: *Klinische Labordiagnostik in der Tiermedizin.* Schattauer Verlag, 6. Auflage, Stuttgart 2005 (online)
* Wolfgang Gerok: *Die Innere Medizin: Referenzwerk für den Facharzt.* Schattauer Verlag, 11. Auflage, Stuttgart 2007 (online)

## Weblinks
* Thrombozytenaggregation im DocCheck Flexikon
* Thrombozytenaggregation auf thrombozyten-info.de
* Thrombozytenaggregation gesundheit.de
* Thrombozytenaggregation auf symptomat.de
* Thrombozytenaggregation auf wissen.de